Ломакин Евгений Викторович

Евгений Викторович Ломакин (17 ғинуар 1945, Баҡы) — СССР һәм Рәсәй ғалим-механигы, Рәсәй Фәндәр академияһының ағза-корреспонденты.

Деформацияланған мөхит механикаһы, емерелеү механикаһы һәм композит материалдар механикаһы өлкәһендә белгес.

 Биографияһы 
Евгений Викторович Ломакин 1945 йылдың 17 ғинуарында Баҡыла хеҙмәткәр ғаиләһендә тыуған. 1963 йылда Мәскәү дәүләт университетының механика-математика факультетына уҡырға инә һәм 1968 йылда уны тамамлай. Ю. Н. Работновтың уҡыусыһы. 1968—1971 йылдарҙа Мәскәү дәүләт университетының мехмат аспирантураһында уҡый. 1971 йылда физика-математика фәндәре кандидаты ғилми дәрәжәһенә диссертация яҡлап (темаһы — «Запаздывание текучести в углеродистых сталях»Ломакин Е. В.  ), уны уңышлы тамамлай. Шунан һуң ассистент вазифаһында Мәскәү дәүләт университеты механика-математика факультетының һығылмалылыҡ теорияһы кафедраһында ҡалдырыла. 1977—1993 йылдарҙа шунда уҡ доцент вазифаһында эшләй (1978 йылда доцент исеме ала).

1988 йылда докторлыҡ диссертацияһы яҡлай (темаһы — «Деформирование и разрушение сред, характеристики которых зависят от вида напряжённого состояния»Ломакин Е. В.  ). 1993 йылдан — һығылмалылыҡ теорияһы кафедраһы профессоры, кафедра мөдире урынбаҫары (1995 йылда профессор ғилми исеме бирелә). 1990—1992 йылдарҙа бер үк ваҡытта СССР Фәндәр академияһы Геология институтының өлкән ғилми хеҙмәткәре булып эшләй.

1999 йылдан — Рәсәй фундаменталь тикшеренеүҙәр фондының Эксперт советы, Рәсәй Федерацияһы Мәғариф министрлығының «Рәсәй университеттары» программаһы буйынса советы ағзаһы. 2000 йылдан «Archive of Applied Mechanics, Springer» халыҡ-ара журналдың редакция советы ағзаһы.

2008 йылдың 29 майында Е. В. Ломакин энергетика, машиналар эшләү, механика һәм идара итеү процестары (механика) бүлектәре буйынса Рәсәй Фәндәр академияһының ағза-корреспонденты итеп һайлана. Шул уҡ йылда ул Мәскәү дәүләт университеты механика-математика факультетының һығылмалылыҡ теорияһы кафедраһы мөдире булып китә..

Мехмат студенттары өсөн"Основы механики сплошной среды", «Механика сплошной среды», «Теория упругости», «Основы механики разрушения», «Механика разрушения» курстарын уҡый.

Мәскәү дәүләт университетының атҡаҙанған профессоры (2013)..

 Фәнни эшмәкәрлеге 
Е. В. Ломакиндың фәнни тикшеренеүҙәре үҙгәреүсән үҙсәнлекле мөхиттәрҙең һығылмалылыҡ теорияһы, емерелеү механикаһы, композит материалдар механикаһы өлкәләренә ҡарай. Ул алған мөһим ғилми һөҙөмтәләр араһындав:

- Микро- бер төрлө булмаған һәм зарарланған мөхиттәрҙең (атап әйткәндә, составтарында ярыҡтар, ҡыуышлыҡтар, ҡушымталар һәм структураның башҡа үҙсәнлектәре булған) һығылмалы һәм пластик деформацияһы теорияһын эшләү, бындай материалдарҙың ҡыҫыу көсөргәнештәре тәьҫирендә киңәйеүен һүрәтләргә, шыуыу һәм күләм деформацияһы процестары араһындағы үҙ-ара бәйләнеште асыҡларға, был материалдарҙың үҙсәнлектәренең тышҡы тәьҫир итеү характерына бәйләнешен табырға мөмкинлек бирә;

- Шыуыу һәм күләм деформацияһы процестары араһында үҙ-ара бәйләнеше булған есемдәр өсөн сик мәсьәләләренең яңы ҡуйылыштарын эшләү һәм емерелеү механикаһының бер нисә практик мәсьәләләренең яңы сиселештәрен алыу;

- Графиттарҙың, углерод — углерод композиттарының, йылылыҡ һаҡлаусы материалдарҙың, бер нисә иретмәнең һәм тау тоҡомдарының деформацияланыу һәм емерелеү үҙенсәлектәрен һәм төп законлыҡтарын өйрәнеү яңы йүнәлеш — көсөргәнешле хәлдең төрөнә бәйле үҙенсәлектәре булған мөхиттәр механикаһын формалаштырырға мөмкинлек бирә;

- Дилатацияланыусы мөхиттәрҙең пластик ағымдары теорияһын эшләү, был мөхиттәр өсөн пластик йомшартыуҙың төп үҙенсәлектәрен һәм сикке торош шарттарын асыҡлау.

Е. В. Ломакин һығылмалы йомшартылыусы материалдар өсөн билдәләүсе нисбәттәр тәҡдим итә. Ул материалдарҙың ҡаршылығының уларҙың деформация тиҙлегенә бәйле булыуын билдәләү буйынса бер нисә тикшереү үткәрә.

 Баҫылып сыҡҡан хеҙмәттәре 

 Айырым баҫмалар 


 Ҡайһы бер мәҡәләләре 














  — С. 319—322.

 Иҫкәрмәләр 

 Әҙәбиәт 




 Һылтанмалар 
 Профиль Е. В. Ломакина на официальном сайте РАН 
 Сайт кафедры теории пластичности МГУ 

Категория:Физика-математика фәндәре докторҙары
Категория:Баҡыла тыуғандар
Категория:Википедия:Замандаштар биографияһы
Категория:1945 йылда тыуғандар
Категория:17 ғинуарҙа тыуғандар
Категория:Мәскәү дәүләт университетын тамамлаусылар
Категория:Мәскәү дәүләт университеты уҡытыусылары